గోరఖ్పూర్: మోదీ ఎజెండానే ప్రభుత్వ ఎజెండాగా రైతులు, పేద ప్రజలు, దళితుల సంక్షేమానికి ఉత్తరప్రదేశ్ సర్కార్ అత్యధిక ప్రాధాన్యం ఇస్తున్నట్టు ముఖ్యమంత్రి యోగి ఆదిత్యనాథ్ తెలిపారు. గోరఖ్పూర్ విమానాశ్రయంలో మహాయోగి గోరఖ్నాథ్ సివిల్ టెర్మినల్ను ముఖ్యమంత్రి బుధవారంనాడు ప్రారంభించారు. కేంద్ర పౌరవిమానయాన శాఖ సహాయ మంత్రి జయంత్ సిన్హా కూడా పాల్గొన్నారు. ఈ సందర్భంగా యోగి ఆదిత్యనాథ్ మాట్లాడుతూ, ప్రధానిమంత్రి మోదీ తనను ముఖ్యమంత్రిగా యూపీకి పంపినప్పుడు రైతులు, దళిత, పేద ప్రజల సంక్షేమమే ప్రధాన ఎజెండాగా ఉండేలా చూసుకోవాలని తనకు సూచించారని చెప్పారు. దానిని దృష్టిలో ఉంచుకుని 'సబ్కా సాథ్...సబ్కా వికాస్' లక్ష్యంతో యూపీ ప్రభుత్వం పనిచేస్తోందని అన్నారు. మహాయోగి గోరఖ్నాథ్ టెర్నినల్ ఏర్పాటుతో ప్రయాణికులకు మరిన్ని మెరుగైన సౌకర్యాలు అందుబాటులోకి వస్తాయని చెప్పారు. కాగా, కార్యక్రమానంతరం ముఖ్యమంత్రి 100 మందికి పైగా దళితులతో కలిసి సహపంక్తి భోజనంలో యోగి పాలుపంచుకున్నారు.
gorakhpur: modii ezendane prabhutva ezendaagaa raitulu, pedha prajalu, dalitula sankshemaaniki uttarapradesh sarkar atyadhika praadhaanyam istunnattu mukhyamantri yogi aadityanath telipaaru. gorakhpur vimaanaasrayamlo mahayogi gorakhnath sivil terminalnu mukhyamantri budhavaaramnaadu praarambhinchaaru. kendra pouravimaanayaana saakha sahaya mantri jayant sinha kuudaa paalgonnaaru. ee sandarbhamgaa yogi aadityanath maatlaadutuu, pradhaanimantri modii tananu mukhyamantrigaa yoopeeki pampinappudu raitulu, dalita, pedha prajala sankshemame pradhaana ezendaagaa undela chusukovalani tanaku suuchimchaarani cheppaaru. daanini drushtilo unchukuni 'sabka sath...sabka vikas' lakshyamto up prabhutvam panichestondani annaru. mahayogi gorakhnath terninal erpaatutho prayaanikulaku marinni merugaina soukaryaalu andubaatuloki vastaayani cheppaaru. kaga, kaaryakramaanantaram mukhyamantri 100 mandiki paiga dalitulatoe kalisi sahapankti bhojanamlo yogi paalupanchukunnaaru.